BJC ลุ้นกำไรปีนี้โตแรง 78% แตะ 6.1 พันลบ. อานิสงส์เปิดประเทศ-เปิดเทอม
BJC ลุ้นกำไรปีนี้โตแรง 78% แตะ 6.1 พันลบ. อานิสงส์เปิดประเทศ-เปิดเทอม แนะซื้อราคาเป้าหมาย 38 บาท
BJC ลุ้นกำไรปีนี้โตแรง 78% แตะ 6.1 พันลบ. อานิสงส์เปิดประเทศ-เปิดเทอม แนะซื้อราคาเป้าหมาย 38 บาท
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (11 พ.ค.2565) บริษัท เบอร์ลี่ ยุคเกอร์ จำกัด (มหาชน) หรือ BJC ราคาเป้าหมาย 38 บาท มีมุมมองบวกเล็กน้อยต่อกำไรสุทธิไตรมาส 1/2565 ที่ 1.25 พันลบ. (โต 23%เทียบช่วงเดียวกันของปีก่อน แต่ลดลง 10% เทียบไตรมาสก่อนหน้า ตามปัจจัยฤดูกาล) ดีกว่าคาด เพราะดอกเบี้ยจ่ายลดลงแรงกว่าคาด
ทั้งนี้หากเทียบ เทียบช่วงเดียวกันของปีก่อนกำไรโตเร่งขึ้นตาม 2 ธุรกิจหลัก คือ i) ธุรกิจ BIGC มี SSSG +2.9% ครั้งแรกในรอบ 3 ปีและรายได้ค่าเช่ากลับมาโต 4%เทียบช่วงเดียวกันของปีก่อนกับ ii) ธุรกิจบรรจุภัณฑ์อานิสงส์จากการทยอยขึ้นราคาขายใหม่สะท้อนต้นทุนแพงขึ้น
โดยโมเมนตั้มกำไรช่วงที่เหลือของปีคาดดีขึ้นต่อโดยคาดกำไรปกติไตรมาส 2/2565 โตเร่งขึ้น เทียบช่วงเดียวกันของปีก่อน ตามอานิสงส์จากกระแสเปิดประเทศและเปิดเทอม SSSG เม.ย.โต 6-9% และกลุ่มธุรกิจดั้งเดิมคาดเห็นอัตราทำกำไรจะค่อยๆฟื้นตัวขึ้น จึงคงคาดกำไรปกติปี2565 ที่ 6.1 พันลบ. ฟื้นตัว 78%เทียบช่วงเดียวกันของปีก่อนดังนั้น แม้ราคาหุ้นจะเหลือ upside จำกัด โต 6% แต่เราเชื่อว่าระยะสั้นราคาหุ้นมีโอกาสถูกเก็งกำไรต่อได้ แนะนำ “TRADING”